АҞӘА, абҵара 30 — Sputnik. Аладатәи арратә округ аҳауаҽацәыхьчара рӷәӷәоуп азениттә ракетатә комплексқәа ЗРПК "Панцирь-С" ала ҳәа аанацҳауеит аокруг апресс-маҵзура.
"2018 шықәса жьҭаарамзазы, арратә округ бџьарла аиҭеиқәыршәара апрограмма аҳәаақәа ирҭагӡаны Аладатәи арратә округ иаиуит азениттә ракетатә комплексқәа ЗРПК "Панцирь-С"", - ҳәа аҳәоит адырраҭараҿы.
Уаанӡа аполигон Астрахантәи аобласт аҿы иҟо аполигон "Капустин Яр " аҿы имҩаԥган арҭ акомплексқәа злахәыз ахысрақәа.
Уи адагьы, Украина аҳәаа 20 километра рҟынӡа инацәыхараны, Джанкои игылеит азениттә ракетатә система С-400 адивизиа. Уи аԥхьа асистемақәа хԥа ргылан Феодосиа, Севастополь, Евпаториа.
"Панцирь-С" аҟазшьақәа рыла аҳәаанырцәтәи аналогқәа ираԥнагоит. Урыстәыла адагьы ЗРПК ахархәараз ирымоуп Алжир, Иран, Ирак, Шьамтәыла , Ливиа, Оман.